สัญญา คุณากร

**สัญญา คุณากร** ชื่อเล่น **อู๋** (แต่นิยมเรียกว่า **ดู๋**) เป็นพิธีกร นักแสดงชายชาวไทย

## ประวัติ
สัญญาเกิดวันที่ 7 พฤศจิกายน พ.ศ. 2506 ที่อำเภอกุดจับ จังหวัดอุดรธานี ในครอบครัวคนไทยเชื้อสายจีน จบการศึกษาระดับประถมศึกษาจากโรงเรียนดอนบอสโกวิทยา จังหวัดอุดรธานี ระดับมัธยมศึกษาจากโรงเรียนสวนกุหลาบวิทยาลัย และระดับอุดมศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัย

เริ่มเข้าสู่วงการบันเทิงจากการเล่นเป็นตัวประกอบในรายการโทรทัศน์ "เพชฌฆาตความเครียด" เริ่มงานพิธีกรครั้งแรกรายการ "เฉียบ" คู่กับ ดี๋ ดอกมะดัน และผลงานเป็นที่รู้จักครั้งแรก คือ การเป็นพิธีกรรายการ เจาะใจ ทางช่อง 5 คู่กับ ดำรง พุฒตาล อย่างยาวนานถึง 17 ปี (เฉพาะส่วนของสัญญาคนเดียว) จนทั้งคู่กลายเป็นเสมือนสัญลักษณ์ของรายการ

ผลงานละครเรื่องแรกคือ ยุทธจักรนักคิด และผลงานละครเรื่องต่อๆ มา อาทิ คู่ชื่นชุลมุน, เก็บใจไว้ใกล้เธอ, สนทนาประสาจน, ลอดลายมังกร, ซอยปรารถนา 2500, ชายไม่จริง หญิงแท้, เทวดาตกสวรรค์, เจ้าแม่จำเป็น, เมืองมายา The Series ฯลฯ  มีผลงานภาพยนตร์ คือ ลูกบ้าเที่ยวล่าสุด (พ.ศ. 2536)  และ ท้าฟ้าลิขิต (พ.ศ. 2540) อีกทั้งยังเคยเป็นผู้กำกับการแสดงละครเรื่อง เจ้าพ่อจำเป็น ของเอ็กแซ็กท์ 

ส่วนผลงานการเป็นพระเอกมิวสิกวิดีโอ เช่น เพลง *อีกหน่อยเธอคงเข้าใจ* ของ ธเนศ  วรากุลนุเคราะห์, *กลับไม่ได้ไปไม่ถึง* ของ  เบิร์ด ธงไชย แมคอินไตย์, *อยากถามก็ตอบ*  ของ เบิร์ด ธงไชย แมคอินไตย์ ส่วนผลงานด้านพิธีกรที่นอกจากเจาะใจแล้ว มีรายการ ที่นี่หมอชิต, 07 โชว์, พลิกล็อกรีเทิร์น, ดับเบิลพลิกล็อก, เกมล่ามหาสมบัติ, เกมล่ามหาสนุก, สัญญามหาชน, ดิ ไอคอน, ตาสว่าง

ทั้งนี้ ชื่อเล่นจริง ๆ ของสัญญา คือ อู๋ เป็นภาษาจีนแต้จิ๋ว แปลว่า มี แต่เมื่อเข้าเรียนสวนกุหลาบเป็นคนตลกประกอบคณะตลกเด่นเด๋อเทพเป็นที่นิยม จึงใช้คำพ้องจากกลุ่มตลก แทนตัวเองว่า   ”ดู๋”    และกลายเป็นชื่อเรียกจนถึงปัจจุบัน

สัญญา เคยเป็นผู้บริหาร บริษัท ดีทอล์ค จำกัด ในเครือ จีเอ็มเอ็ม แกรมมี่

## ชีวิตส่วนตัว
สัญญา สมรสกับ อาทิตยา เลาหวัฒนะ (ชื่อเล่น: อุ๋ย) เข้ารับน้ำสังข์พระราชทาน จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อวันพุธที่ 22 ตุลาคม พ.ศ. 2540 เวลา 15:30 น. งานฉลองวิวาห์ จัดขึ้นเมื่อวันอาทิตย์ที่ 30 พฤศจิกายน พ.ศ. 2540 ที่ห้องวิภาวดีบอลรูม โรงแรมเซ็นทรัลพลาซา และมีบุตร 1 คน คือ สรรเพชญ์ คุณากร นักแสดงสังกัดช่องวัน 31 เกิดวันพฤหัสบดีที่ 2 มีนาคม พ.ศ. 2543 ที่โรงพยาบาลสมิติเวช 

## ผลงานการแสดง
### ละครโทรทัศน์

### ละครสั้น
* ปากกาทอง ตอน ง่ายนิดเดียว (2535) ช่อง 7
* ปากกาทอง ตอน จากฝัน สู่นิรันดร (2537) ช่อง 7
* ไม่ย่อท้อมรสุม (2540) ช่อง 5

### ภาพยนตร์
* ลูกบ้าเที่ยวล่าสุด (2536) 
* ท้าฟ้าลิขิต (2540) 
* The Up Rank อาชญาเกม (2565) 
* หลานม่า (2567) 
* Bangkok Breaking ฝ่านรกเมืองเทวดา (2567) 
* คุณชายน์ (The Cliche) (2567)

### มิวสิควิดีโอ
* อีกหน่อยเธอเข้าใจ (ศิลปิน ธเนศ วรากุลนุเคราะห์)
* กลับไม่ได้ไปไม่ถึง (ศิลปิน ธงไชย แมคอินไตย์, ใหม่ เจริญปุระ)
* อยากถามก็ตอบ (ศิลปิน ธงไชย แมคอินไตย์)
* ผู้หญิงหัวใจอีสาน (ศิลปิน ต่าย อรทัย)
* อย่าลืม (ศิลปิน เทพอาจ กวินอนันต์)

### กำกับการแสดง
* เจ้าพ่อจำเป็น (2538) ช่อง 5

## ผลงานอื่น
### พิธีกร
#### รายชื่อรายการในอดีต
* เฉียบ ช่อง 5 (2533 – 2534) (ดำเนินรายการร่วมกับ ดี๋ ดอกมะดัน)
* วิก 07 ช่อง 7 (2534 – 2538) *(รับหน้าที่พิธีกรต่อจาก [[สมบัติ เมทะนี]])*
* ผู้ชาย 4 หน้า  ช่อง 7 (2535)
* ศูนย์ 07 ช่อง 7 (2538 – 2540) (ดำเนินรายการร่วมกับ น้ำฝน โกมลฐิติ, โน้ต เชิญยิ้ม, ศิรินุช เพ็ชรอุไร, จาตุรงค์ มกจ๊ก, วนิดา แสงสุข)
* สัญญามหาชน ช่อง 7 (2541 – 24 กันยายน 2547)
* 07 โชว์ ช่อง 7 (2540 – 17 ตุลาคม 2553) (ดำเนินรายการร่วมกับ สันติสุข พรหมศิริ, วรรธนะ กัมทรทิพย์, เชษฐวุฒิ วัชรคุณ, สุวนันท์ คงยิ่ง)
* ที่นี่หมอชิต ช่อง 7 (3 ตุลาคม 2547 – 25 มีนาคม 2561) (ดำเนินรายการร่วมกับ สมเกียรติ จันทร์พราหมณ์, วรนุช ภิรมย์ภักดี, ฑิฆัมพร ฤทธิ์ธาอภินันท์, อัญรินทร์ ธีราธนันพัฒน์)
* พลิกล็อกรีเทิร์น ช่อง 5 (2538 – 2539) (ดำเนินรายการร่วมกับ สุริวิภา กุลตังวัฒนา)
* ดับเบิลพลิกล็อก ช่อง 5 (2540 – 2541) (ดำเนินรายการร่วมกับ สุริวิภา กุลตังวัฒนา)
* เกมล่ามหาสมบัติ ช่อง 5 (2541 – 2542) (ดำเนินรายการร่วมกับ สันติสุข  พรหมศิริ, จาตุรงค์ มกจ๊ก, เหลือเฟือ มกจ๊ก)
* เกมล่ามหาสนุก ช่อง 5 (2542)  (ดำเนินรายการร่วมกับ สันติสุข  พรหมศิริ, จาตุรงค์ มกจ๊ก, เหลือเฟือ มกจ๊ก)
* มิสไทยแลนด์ยูนิเวิร์ส ช่อง 7 (2543 – 2554) 
* ดิ ไอคอน ปรากฏการณ์คน ช่อง 9 (2549 – 2550)
* ตาสว่าง ช่อง 9 (31 กรกฎาคม 2550 – 30 ธันวาคม 2552) (ดำเนินรายการร่วมกับ วีระ ธีรภัทร, เกตุเสพย์สวัสดิ์ ปาลกะวงศ์ ณ อยุธยา, ศรีพรรณ ชื่นชมบูรณ์)
* ต้องกล้า ช่อง 9 (6 ตุลาคม พ.ศ. 2553 - 12 มกราคม พ.ศ. 2554) (ดำเนินรายการคู่กับ เศรษฐา ศิระฉายา)
* เดอะซิมทอม เกมหมอยอดนักสืบ ช่อง 9 (2554) (ดำเนินรายการคู่กับ นายแพทย์สันต์ ใจยอดศิลป์)
* คนไทยขั้นเทพ โมเดิร์นไนน์ทีวี (2556)
* เกมแจกเก๋ง ช่องวัน (2558)
* สับขาหลอก ช่อง 7HD (2559 – 2560) (ดำเนินรายการคู่กับ เกียรติ กิจเจริญ)
* รายการพิเศษเนื่องใน “วันมหิดล” ในวันเสาร์ที่ 15 กันยายน 2561 เวลา 22.35 – 00.30 น. ทางช่อง 5 เอชดี (ดำเนินรายการร่วมกับ ณัฐธีร์ โกศลพิศิษฐ์, ชลรัศมี งาทวีสุข)
* กิ๊กดู๋ ช่อง 7 และช่อง 7HD (24 ตุลาคม 2553 – 20 กุมภาพันธ์ 2554) (ดำเนินรายการคู่กับ เกียรติ กิจเจริญ)
* กิ๊กดู๋ สงครามเพลง ช่อง 7 (27 กุมภาพันธ์ 2554 – 26 มกราคม 2556) (ดำเนินรายการคู่กับ เกียรติ กิจเจริญ)
* สาบานว่าพูดจริง To Tell the Truth ช่องวัน 31 (2559 – 2560)
* กิ๊กดู๋ ซุปตาร์เงินล้าน ช่อง 7 (17 กุมภาพันธ์ พ.ศ. 2561 – 22 ธันวาคม 2561) (ดำเนินรายการคู่กับ เกียรติ กิจเจริญ)
* Divided คนไม่ยอมเกม ช่อง 3 เอชดี  (27 มกราคม  2562 – 12 พฤษภาคม 2562)
* กิ๊กดู๋ สงครามเพลงเงินล้าน ช่อง 7 และ PPTV (26 กุมภาพันธ์ 2556 – 10 กุมภาพันธ์ 2561, 8 มกราคม 2562 – 31 ธันวาคม 2564) (ดำเนินรายการคู่กับ เกียรติ กิจเจริญ)
* เชฟสุดขั้ว ครัว 2 โลก ช่อง 3 เอชดี (21 กันยายน 2562 – 16 พฤศจิกายน 2562)
* ตามสัญญา PPTV (3 ตุลาคม 2562 – 31 ธันวาคม 2564)
* พยานปากเอก อมรินทร์ทีวี (3 เมษายน 2564 - 25 กุมภาพันธ์ 2565)
* ไมค์คู่ ไม่รู้ใคร ช่อง 7HD (6 กุมภาพันธ์ 2565 – 10 กรกฎาคม 2565) (ดำเนินรายการคู่กับ เกียรติ กิจเจริญ)

#### รายการที่ออกอากาศในปัจจุบัน
*เจาะใจ ช่อง 9 (2534 – 2550, 19 มีนาคม 2552 – ปัจจุบัน) (ในอดีตเคยดำเนินรายการร่วมกับ ดำรง พุฒตาล, นารากร ติยายน, ปิติ ภิรมย์ภักดี, ณัฐวุฒิ อมรวิวัฒน์, เชษฐวุฒิ วัชรคุณ, สุวิกรม อัมระนันทน์)

## รางวัล
* รางวัลโทรทัศน์ทองคำ ประเภทพิธีกรชายยอดเยี่ยม (พ.ศ 2538)
* รางวัลพระราชทานพระสุรัสวดี นักแสดงนำชายยอดเยี่ยม ท้าฟ้าลิขิต (พ.ศ. 2540)
* รางวัลชมรมวิจารณ์บันเทิง นักแสดงนำชายยอดเยี่ยม ท้าฟ้าลิขิต (พ.ศ. 2540)
* รางวัลโทรทัศน์ทองคำผู้ดำเนินรายการชายดีเด่น จากรายการ "เจาะใจ" ปี 2540
* สตาร์เอนเตอร์เทนเมนต์อวอร์ดส 2007 ครั้งที่ 6 พิธีกรและผู้ดำเนินรายการยอดเยี่ยมชาย รายการตาสว่าง สถานีโทรทัศน์โมเดิร์นไนน์ ทีวี
* สตาร์เอนเตอร์เทนเมนต์อวอร์ดส 2008 ครั้งที่ 7 ผู้ดำเนินรายการชายยอดเยี่ยม รายการ ที่นี่หมอชิต นำเสนอทางช่อง 7
* สตาร์เอนเตอร์เทนเมนต์อวอร์ดส 2009 ครั้งที่ 8 รางวัลพิธีกรและผู้ดำเนินรายการชายยอดเยี่ยม รายการ ที่นี่หมอชิต ช่อง 7 สี
*Drama Award 2013 ครั้งที่ 4 จอมขโมยซีนยอดเยี่ยม จากละครเรื่อง วิมานมะพร้าว

## อ้างอิง

## แหล่งข้อมูลอื่น
* ประวัติย่อ สัญญา คุณากร
* 

หมวดหมู่:บุคคลจากจังหวัดอุดรธานี‎‎
หมวดหมู่:ชาวไทยเชื้อสายจีน
หมวดหมู่:นักแสดงชายชาวไทย
หมวดหมู่:นักแสดงชายชาวไทยเชื้อสายจีน 
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:พิธีกรชาวไทย
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:บุคคลในยุครัชกาลที่ 9
หมวดหมู่:ผู้ได้รับรางวัลโทรทัศน์ทองคำ รางวัลเกียรติยศคนทีวี